Գենադի Դուդնիկ

**Գենադի Միխայլովիչ (Գիրշ Մոիսեևիչ) Դուդնիկ** (, ), սովետական դերասան, փոփ արտիստ, ծաղրերգու, ՌՍՖՍՀ վաստակավոր արտիստ (1984):

## Կենսագրություն
Գենադի Դուդնիկը ծնվել է 1924 թվականի հունիսի 8-ին Մոսկվայում։ Իսկական անուն-հայրանունը՝ Գիրշ Մոիսեևիչ:

Մասնակցել է Հայրենական մեծ պատերազմին: Ավարտել է Ռուսաստանի թատերական արվեստի ինստիտուտի դերասանական ֆակուլտետը (1945-1949, ուսուցիչ՝ Ն. Ս. Պլոտնիկով), որից հետո ընդունվել Է Մոսկվայի նեֆտյանիկների դրամատիկական թատրոն, որը ղեկավարում էր Մ. Ֆ. Աստանգովը (ավելի ուշ՝ Մոսկվայի կոմեդիայի հյուրախաղային թատրոն)։ Այստեղ խաղացել է Տելյատևի դերը (Ա. Ն. Օստրովսկու «Խելագար փողեր», 1951), բեմադրել է Ս. Տ. Ակսակովի «Ալվան ծաղիկը» (1954):

Թատրոնում աշխատելու ընթացքում նա բեմում հանդես է եկել «Արտիստները կենդանաբանական այգում» պարոդիական համարով, որտեղ մարմնավորել է Մոսկվայի գեղարվեստական թատրոնի շատ հայտնի դերասանների: Իր իսկ խոստովանությամբ՝ նա սկսել է հետաքրքրվել պարոդիայով, երբ դեռ ինստիտուտում է սովորել. նրա խաղացած դերերի հերոսները խոսել են հայտնի դերասանների ձայներով, ինչը առիթ է տվել դասախոսներից մեկին ասելու. «Ի՞նչ եք դուք բոլորդ «ինչ-որ մեկին նման», անընդհատ «ինչ-որ մեկին նման». Իսկ երբևէ կլինի՞ «Դուդնիկի նման»»։

Գրավել է Նիկոլայ Սմիրնով-Սոկոլսկու ուշադրությունը, որը նրան հրավիրել է Մոսկվայի էստրադայի նորաբաց թատրոն (1954 թվական)։ 

Առաջին ներկայացման մեջ՝ «Նրա ծննդյան օրը» (1954 թվական), նա կատարել է «Արտիստները մարզադաշտում» պարոդիան և «Տարազամոլը» համարը։

Մասնակցել է 1963/1964 թվականների ամանորյա «Երկնագույն օգոնյոկ»-ին։

Յուրի Լևիտանը հիշել է, որ երբ (Ստալինի կենդանության օրոք) սրտի կաթված է ստացել, Դուդնիկը ռադիոյի ուղիղ եթերում կարդացել է կենտրոնական կոմիտեի նոր որոշման տեքստն այնպես, որ հաղորդավարին թվացել է, թե լսում է «իր սեփական ձայնը»։ «Կասկած չկա, ես եմ: Ամեն ինչ իմն է: Եվ տեմբրը, և ձայնի ելևէջները, և դադարները, և նույնիսկ իմ շունչը...»։

Որոշ ժամանակ Դուդնիկը հանդես է եկել Եվգենի Վեսնիկի հետ, իսկ ավելի ուշ ստեղծել է իր խումբը։ Առաջին ներկայացումը («Ամուսինը, կինը և կոնֆերանսիեն» լեհ գրող Ստեֆանիա Գրոձենսկայայի մանրապատումների հիման վրա) բեմադրել է ռեժիսոր Ա. Վովսին։ Հետագայում Դուդնիկը հանդես է եկել կնոջ՝ Ելենա Առնոլդովայի (1928-2013) հետ՝ խաղալով երգիծական տեսարաններում։ 1980-ականներին նրանց է միացել որդին՝ Անատոլին։ Նրանք երեքով խաղացել են Ա.Տրուշկինի «Ուզում եք հավատացեք, ուզում եք՝ ոչ» պիեսում, որը հեղինակը գրել է հատուկ նրանց համար։

Գենադի Դուդնիկը մահացել է 1993 թվականի մարտի 1-ին Մոսկվայում։ Թաղված է Վոստրյակովյան գերեզմանատանը (44-րդ տեղամաս):

## Ստեղծագործություն
### Դերեր թատրոնում
* 1951 թվական․ «Խելագար փողեր» Ա. Ն. Օստրովսկի՝ *Տելյատև*։

### Թատրոնի ռեժիսոր
* 1954 թվական․ Ս. Տ. Ակսակովի «Ալվան ծաղիկը»:

### Ֆիլմագրություն
* 1965 թվական․ «Ճանապարհ դեպի ծով»՝ *կոնֆերանսիե*։

### Պարոդիայի օբյեկտներ
* Բորիս Անդրեև
* Պյոտր Ալեյնիկով
* Միխայիլ Աստանգով
* Էրաստ Գարին
* Ալեքսեյ Գրիբով
* Միխայիլ Ժարով
* Անաստասիա Զուևա
* Նիկոլայ Կրյուչկով
* Եվգենի Լեոնով
* Բորիս Լիվանով
* Սերգեյ Մարտինսոն
* Պավել Մասալսկի
* Վասիլի Մերկուրև
* Անատոլի Պապանով
* Նիկոլայ Պլոտնիկով
* Մարկ Պրուդկին
* Արկադի Ռայկին
* Լեոնիդ Ուտյոսով
* Սերգեյ Ֆիլիպով
* Նիկոլայ Խմելյով
* Միխայիլ Յաշին

### Ֆիլմերի կրկնօրինակում
* 1951 թվական․ Սիրո ֆանֆարներ (Գերմանիա)՝ Հանս
* 1956 թվական․ Սրբազան արյուն՝ Շակասիմ (Նաբի Ռահիմովի դերը)
* 1957 թվական․ Եվան ուզում է քնել (Լեհաստան)
* 1958 թվական․ Մենք հրաշամանուկներ ենք (Գերմանիա)
* 1959 թվական․ Մարդն անցնում է պատի միջով (Բուքսբաում, Հայնց Ռյումանի դերը) (Արևմտյան Բեռլին)
* 1962 թվական․ Ալեքսանդր Պարխոմենկո (նոր ռեժիսորական խմբագրություն)՝ Վասյա Գայվորոն (Պյոտր Ալեյնիկովի դերը)
* 1966 թվական․ Ծարավից տառապածները՝ Մարյուտին (Պյոտր Ալեյնիկովի դերը)

### Մուլտֆիլմերի հնչյունավորում
* 1955 թվական․ Ընկուզենու շիվը՝ *Ընկույզի թուփ*
* 1956 թվական․ Շնագայլն ու ուղտը՝ *Ուղտ*
* 1958 թվական․ Սպորտլանդիա
* 1960 թվական․ Չխմող ճնճղուկը՝ *Անտառաքլոր թամադա*
* 1961 թվական․ Բանալի՝ *Ռոբոտ-բանաթուխ*
* 1971 թվական․ Ուրախ կարուսել № 3. Շիկակարմիր, շիկակարմիր, պեպենոտ՝ *պապիկ*
* 1976 թվական․ Դե, սպասիր (թողարկում 10)՝ *Գայլ* (տիտրերում չկա)
* 1991 թվական․ Կախարդական գլոբուսի արկածները, կամ Վհուկի արարքները՝ *Ընկույզի թուփ*

### Ռադիոհաղորդումներ
* 1981 թվական․ Միջադեպ Մուլտի-Պուլտի երկրում («Մելոդիա» ձայնագրման ընկերության արտադրւթյուն)՝ *[[Կոկորդիլոս Գենա]]*
* 1983 թվական․ Ուրիշի համար փոս մի՛ փորիր, դու ինքդ կընկնես դրա մեջ (Գվինեա-Բիսաուի ժողովուրդների հեքիաթներ) («Մելոդիա» ձայնագրման ընկերության արտադրւթյուն)

## Ծանոթագրություններ

## Արտաքին հղումներ
* Դուդնիկ Գենադի Միխայլովիչ

Կատեգորիա:20-րդ դարի դերասաններ
Կատեգորիա:Խորհրդային դերասաններ
Կատեգորիա:Խորհրդային հնչյունավորողներ
Կատեգորիա:Ռուս դերասաններ